ছাত্র-ছাত্রীদের জ্ঞানের আলো দেখিয়ে সমাজ গঠনে বড় ভূমিকা নেয় শিক্ষক সমাজ। এই ধারণার উল্টো চিত্র উঠে এল আমেরিকার এক স্কুলে। সেখানে এক ছাত্রী ক্লাসরুমের মধ্যেই লাথি-চাটি মারছেন শিক্ষককে। পেছনে তার সহপাঠীরা হাসাহাসি করছে। শিক্ষক লাঞ্ছনার এই ভিডিয়ো ভাইরাল হতেই নেটদুনিয়ায় সমালোচনার ঝড় উঠেছে। সম্প্রতি এই ঘটনাটি ঘটেছে, মার্কিন যুক্তরাষ্ট্রের ক্যালহুন কাউন্টি হাই স্কুলে। সেখানে ১৭ বছরের ছাত্রী লিন গ্লোভারকে দেখা যাচ্ছে ক্লাস চলার সময় শিক্ষকের টেবিলের উপর দাঁড়িয়ে আছে। সেখান থেকে চেয়ারে বসে থাকা শিক্ষককে লাথি মারার চেষ্টা করছে সে। মাঝে মধ্যে শিক্ষককে চড়থাপ্পড় মারছে। আর চেয়ার ছেড়ে উঠে যেতে বলছে। ভাইরাল হওয়া ভিডিয়োতে দেখা গিয়েছে, চেয়ার ছেড়ে উঠে না যাওয়া অবধি ওই শিক্ষকের সঙ্গে এ রকম করে যাচ্ছে গ্লোভার। সম্ভ্রম বাঁচাতে শিক্ষক চেয়ার ছেড়ে নিরাপদ দূরত্বে যাওয়ার পরই লাফ মেরে চেয়ারে বসে পড়ল ওই ছাত্রী। তারপর পা টেবিলে পা তুলে দিল। গোটা ঘটনার সময় অন্য ছাত্র-ছাত্রীরা প্রতিবাদ করা তো দূরে থাক, উল্টে মজা লুটছিল। ঘটনার ভিডিয়ো সামনে আসতেই নড়ে চড়ে বসে স্কুল কর্তৃপক্ষ। সঙ্গে সঙ্গে সাসপেন্ড করা হয় ওই ছাত্রীকে। তার নামে জনসমক্ষে দুর্ব্যবহার ও থার্ড ডিগ্রি অ্যাসল্টের অভিযোগ আনা হয়েছে। এ জন্য তাকে ৩০ দিন হাজত বাসও করতে হতে পারে। এই ঘটনার জেরে স্কুলের ভাবমূর্তিতেও ধাক্কা লেগেছে। সে জন্য স্কুল কর্তৃপক্ষ একটি বিবৃতি দিয়ে জানিয়েছে, ‘ক্যালহুন কাউন্টি সেরা স্কুলগুলির মধ্যে অন্যতম। আমাদের ছাত্রদের আচরণ কখনও এ রকম হওয়া উচিত নয়। ভিডিয়োতে যা প্রতিফলিত হচ্ছে, আমাদের স্কুল মোটেও সে রকম নয়।’ NEW INFO: The Calhoun County Sheriff’s Office says a 17 year old girl has been charged with public disorderly conduct and third degree assault and battery related to a video that surfaced at Calhoun County High School of her standing on a teacher’s desk and hitting him. @wis10 pic.twitter.com/w0SDLOYQmk